Tisztelt Ajánlattevő!

A MÁV Zrt. által indított **„*Szolnok D-70 felújításához kapcsolódó munkák*”** tárgyú beszerzési eljárásban Ajánlattevők által feltett kérdésekre ezúton küldjük meg az Ajánlatkérő válaszát:

1. kérdés: Kérjük, szíveskedjenek meghatározni, hogy a síncsatlakozások hagyományos kúpos csavaros, vagy CHEMRE technológiával készüljenek?

**válasz:** A síncsatlakozást kúpos csavaros technológiával kérjük megvalósítani.

1. kérdés: A cserélendő szigeteltsín végelzárók (11 db) transzformátorral, vagy anélkül értendők?

**válasz:** A szigeteltsín végelzárókat kompletten, transzformátorokkal együtt kérjük cserélni.

1. kérdés: Megfelel-e ajánlatkérő elvárásának, ha a 7\*4\*0,8 érszerkezetű kábel helyett 10\*4\*0,8, illetve 4\*4\*0,8 érszerkezetű kábel helyett 5\*4\*0,8 kábel kerül beépítésre?

**válasz:** A kábel érszerkezetre vonatkozó javaslatukat elfogadjuk.

1. kérdés: Kérjük, tájékoztassanak arról, hogy amennyiben a meglévő védőcsövek felhasználhatóak a kábelek átvezetésére, ez estben is szükséges-e terveket készíttetni?

**válasz:** Egyetértünk azzal, hogy amennyiben a meglévő védőcsövek alkalmasak a kábelátvezetésre, újakat nem kell tervezni.

1. kérdés: A váltóhajtómű csere fejezetrészben a táblázatban az „igényelt” kifejezés arra enged következtetni, hogy ajánlatkérő biztosítja a hajtóművek mellett a felfogható szerelvényeket, merev kereteket, állító –és ellenőrző rudazatokat. Kérjük, erősítsék meg, hogy valójában ezen alkatrészeket megrendelő biztosítja.

**válasz:** Megerősítjük a műszaki tartalom 6. pontjában foglaltakat, hogy a Megrendelő biztosítja az ott felsorolt anyagokat.

Budapest, 2019.07.04.